Input: अग्नीषोमयोरुज्जितिमनूज्जेषं वाजस्य मा प्रसवेन प्रोहामि। अग्नीषोमौ तमपनुदतां योऽस्मान् द्वेष्टि यं च वयं द्विष्मो वाजस्यैनं प्रसवेनापोहामि। इन्द्राग्न्योरुज्जितिमनूज्जेषं वाजस्य मा प्रसवेन प्रोहामि। इन्द्राग्नी तमपनुदतां योऽस्मान् द्वेष्टि यं च वयं द्विष्मो वाजस्यैनं प्रसवेनापोहामि॥१५॥

Padapatha: अग्नीषोमयोः।उज्जितिमित्युत्ऽजितिम्।अनु।उत्।जेषम्।वाजस्य।मा प्रसवेनेति प्रऽसवेन।प्र।ऊहामि।अग्नीषोमौ।तम्।अप।नुदताम्।यः।अस्मान्।द्वेष्टि।यम्।च।वयम्।द्विष्मः।वाजस्य।एनम्।प्रसवेनेति प्रऽसवेन।अप।ऊहामि।इन्द्राग्न्योः।उज्जितिमित्युत्ऽजितिम्।अनु।उत्।जेषम्।वाजस्य।मा।प्रसवेनेति प्रऽसवेन।प्र।ऊहामि।इन्द्राग्नीऽइतीन्द्राग्नी।तम्।अप।नुदताम्।यः।अस्मान्।द्वेष्टि।यम्।च।वयम्।द्विष्मः।वाजस्य।एनम्।प्रसवेनेति प्रऽसवेन।अप।ऊहामि